Mei 1994: Die einde van Boere-Afrikaner soewereiniteit.
Op die 10de Mei 1994 is die terroris Nelson Mandela ingesweer as President van Suid-Afrika. Hoewel hy deur talle as 'n demi-god beskou is, was hy en sy makkers in talle ander westerse lande steeds as terroriste gelys.
Die VSA het onder een van die lande getel waar hy en sy trawante selfs tot in 2013 spesiale goedkeuring moes verkry voordat hulle daar toegelaat is.
Intussen het De Klerk nie eers die helfte van die eerste vyfjaar-siklus as vise-president in die sirkus van die sogenaamde "regering van nasionale eenheid" uitgedien nie.
Teen 1996, met genoeg geld in sy sak en 'n nuwe vrou aan die arm, het hy die Boere-Afrikanervolk aan hulle eie lot oorgelaat. Nie vir hom die bitter vrug van sy sameswerings, verraad en leuens nie.
In 1997 het die Kaapse koerant Die Burger een van die aanstigters en De Klerk-meeloper in die verraad wat die land getref het, ruiterlik erken dat dit te betwyfel is of De Klerk die referendum in 1992 sou gewen het as die kiesers geweet het wat hy met sy mandaat sou gedoen het, want: "Hy het 'n mandaat gevra vir magsdeling en nie vir magsoorgawe nie."